CELEX: 62016TN0254
Language: et
Date: 2016-05-19 00:00:00
Title: Kohtuasi T-254/16: 19. mail 2016 esitatud hagi – Steel Invest & Finance (Luxembourg) versus komisjon

11.7.2016   
            
            
               ET
            
            
               Euroopa Liidu Teataja
            
            
               C 251/42
            
         19. mail 2016 esitatud hagi – Steel Invest & Finance (Luxembourg) versus komisjon
   (Kohtuasi T-254/16)
   (2016/C 251/48)
   Kohtumenetluse keel: prantsuse
   
      Pooled
   
   
      Hageja: Steel Invest & Finance (Luxembourg) SA (Strassen, Luksemburg) (esindaja: E. van den Broucke)
   
      Kostja: Euroopa Komisjon
   
      Nõuded
   
   Hageja palub Üldkohtul:
   esimese võimalusena,
   
               —
            
            
               tuvastada, et Euroopa Komisjon tegi Foreign Strategic Investment Holdingu poolt äriühingule Steel Invest & Finance (Luxembourg) antud laenu puhul eelise olemasolu kindlakstegemisel mitu ilmset hindamisviga ja jättis täitmata põhjendamiskohustuse nii seoses Sumomito ja Rabobank laenude võrreldavuse analüüsiga kui ka 2008. aasta viitemäära teatise kohaldamisega;
            
         teise võimalusena,
   
               —
            
            
               tuvastada, et Euroopa Komisjon tegi ilmse hindamisvea lugedes, et Foreign Strategic Investment Holdingu poolt äriühingule Steel Invest & Finance (Luxembourg) antud laenu puhul ei ole kohaldatav 2009. aasta teatis, millega luuakse riigiabi meetmete ajutine raamistik praeguses finants- ja majanduskriisis rahastamisele juurdepääsu toetamiseks;
            
         igal juhul ja eelnevast tulenevalt,
   
               —
            
            
               tunnistada tühiseks Euroopa Komisjoni 20. jaanuari 2016. aasta otsuse C(2016) 94 Belgia poolt Duferco kasuks rakendatud riigiabi SA.33926 2013/C kohta artikli 1 punkt e;
            
         
               —
            
            
               tunnistada tühiseks otsuse artiklid 2–4 selles osas, mis puudutab Foreign Startegic Investment Holding poolt äriühingule Steel Invest & Finance (Luxembourg) antud laenu;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               —
            
            
               Esimese väite kohaselt ei andnud Foreign Strategic Investment Holding poolt äriühingule Steel Invest & Finance (Luxembourg) antud laen eelist ja komisjon tegi hindamisvea kui luges selle laenu riigiabiks.
            
         
               —
            
            
               Teise väite kohaselt tegi komisjon hindamisvea seoses komisjoni teatise – Ühenduse riigiabi meetmete ajutine raamistik praeguses finants- ja majanduskriisis rahastamisele juurdepääsu toetamiseks (ELT 2009, C 83, lk 1) kohaldamisega.